Document ID: 31987R3858

KOMISSION ASETUS (ETY) N:o 3858/87,
annettu 22 päivänä joulukuuta 1987,
tuottajaryhmittymien hyväksymisestä humala-alalla annetun asetuksen (ETY) N:o 1351/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(), sellaisena kuin se on viimeksi muutettuna asetuksella (ETY) N:o 3800/85(), ja erityisesti sen 7 artiklan 5 kohdan,
sekä katsoo, että
komission asetuksessa (ETY) N:o 1351/72(), sellaisena kuin se on viimeksi muutettuna asetuksella (ETY) N:o 1323/86(), säädetään edellytyksistä, joilla humalantuottajien ryhmittymät ja ryhmittymien liitot voidaan hyväksyä; mainitun asetuksen 5 artiklassa täsmennetään, että tuottajaryhmittymien liitto voi anoa hyväksymistä, jos muun muassa sen jäsenten yhteenlaskettu kirjattu humalanviljelyala on vähintään 500 hehtaaria; tämä raja on osoittautunut liian korkeaksi tapauksissa, joissa tietyn jäsenvaltion humalaviljelmien kokonaisala on pienempi kuin 1 000 hehtaaria; tämän vuoksi tätä säännöstä olisi mukautettava, ja tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1351/72 5 artiklan 1 kohtaan alakohta seuraavasti:
"Jos jonkin jäsenvaltion humalaviljelmien kokonaisala on kuitenkin pienempi kuin 1 000 hehtaaria, vaadittu viljelyalan vähimmäissuuruus on 250 hehtaaria."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1987.

Labels: 17
6